Eile jõuti viis tundi kestnud ja suurte
vaidluste tähe all möödunud läbirääkimistel siiski kokkuleppele ka selles, et
võimuliidu uue osalise endise juhi Villu Reiljani kriminaalasja taagast
hoolimata jääb lisaks rahandusministri portfellile Rahvaliidule ka siseministri
koht.
Rahandusministriks saab ülimalt suure tõenäosusega Aivar Sõerd, siseministri puhul spekuleeritakse Jaan Õunapuu, Robert Närska ja Jaanus Männiku nimedega, kirjutab Postimees
Rahvaliidu esimees Karel Rüütli pidas ministrite nimetamist praegu aga vähetähtsaks, sest esmalt peab kolme partei kokkulepitu kinnitama Rahvaliidu volikogu, mis koguneb tõenäoliselt esmaspäeval.
"On tarvis väga põhjalikku analüüsi, et saada aru, kas sellises pöörases
tempos koostatud plaan ka vett peab ning kas tulude laekumine on reaalne,» tõdes
Rahvaliidu aseseimees Jaanus Männik, kelle sõnul ei saa praegu uue võimuliidu
sündi veel tähistada.